open-index/open-wikipedia-markdown huggingface dataset:
Hamida Djandoubi

**Hamida Djandoubi** (1949–1977) var en tunisisk kriminell som ble henrettet med giljotin i Frankrike etter å ha blitt dømt for kidnapping, tortur og drap på Élisabeth Bousquet, en 21 år gammel kvinne som han hadde tvunget til prostitusjon. Djandoubi var den siste personen som lovlig ble henrettet ved halshugging noe sted i den vestlige verden.

## Liv og virke
### Bakgrunn
Djandoubi ble født i Tunisia den 22. september 1949 og flyttet til Marseille i 1968, hvor han arbeidet i en matbutikk. Han var senere landskapsarkitekt, men hadde en arbeidsulykke i 1971: beinet hans satte seg fast i en traktor i bevegelse, noe som resulterte i tap av to tredjedeler av høyre ben.

### Påstand om tvungen prostitusjon
I 1973 anmeldte en 21 år gammel kvinne ved navn Élisabeth Bousquet, som Djandoubi hadde møtt på sykehuset mens han kom seg etter amputasjonen, ham. Hun hevdet at han hadde forsøkt å tvinge henne til prostitusjon.

### Drapet på Élisabeth Bousquet
Etter arrestasjonen og løslatelsen fra varetekt våren 1973, fikk Djandoubi to andre unge jenter inn i sin fortrolighet og tvang dem deretter til prostitusjon for seg. Den 3. juli 1974 kidnappet han Bousquet og tok henne med hjem til seg, hvor han, i de skremte jentenes åsyn, slo kvinnen før han stubbet en tent sigarett over hele brystene og kjønnsområdet hennes. Bousquet overlevde prøvelsen, så han tok henne med bil til utkanten av Marseille og kvalte henne der.

Da han kom tilbake, advarte Djandoubi de to jentene om å ikke si noe om hva de hadde sett. Bousquets kropp ble oppdaget i et skur av en gutt den 7. juli 1974. En måned senere kidnappet Djandoubi en annen jente som klarte å rømme og anmelde ham til politiet.

### Rettssak og henrettelse
Etter en lang forberedende prosess møtte Djandoubi til slutt i retten i Aix-en-Provence, anklaget for tortur-drap, voldtekt og overlagt vold den 24. februar 1977. Hans hovedforsvar dreide seg om de angivelige konsekvensene av tapet av beinet seks år tidligere, som advokaten hans hevdet hadde drevet ham til et anfall av alkoholmisbruk og vold som hadde gjort ham til «en annen mann».

Den 25. februar ble han dømt til døden. En anke ble avvist den 9. juni. Den 10. september 1977 ble Djandoubi tidlig om morgenen informert om at han, i likhet med barnemordsakene til Christian Ranucci (henrettet 28. juli 1976) og Jérôme Carrein (henrettet 23. juni 1977), ikke hadde fått utsettelse fra president Valéry Giscard d'Estaing. Kort tid etter, klokken 04:40, ble Djandoubi henrettet med giljotinen i Les Baumettes-fengselet i Marseille. Marcel Chevalier fungerte som sjefsbøddel.

Selv om Djandoubi var den siste person som ble henrettet i Frankrike, var han ikke den siste dødsdømte. Femten tiltalte ble dømt til døden før dødsstraff ble avskaffet i Frankrike den 9. oktober 1981 etter valget av François Mitterrand, og de som tidligere var dømt fikk sine straffer omgjort. Djandoubis død var siste gang noen vestlig nasjon utførte en henrettelse ved halshugging, samt den siste regjeringsgodkjente giljotinhenrettelsen i verden.

## Fotnoter


## Referanser


## Litteratur
* 
* Jean-Yves Le Nahour: *Le Dernier guillotiné*, Paris, Editis, 2011

## Eksterne lenker
*
EQOM Group

**EQOM Group** er et europeisk konsern innen salg og distribusjon av seksualhelseprodukter, med hovedkontor i Veendam, Nederland. Selskapet ble etablert i 2020 gjennom en sammenslåing av EDC Retail og grossisten Eropartner Distribution. EQOM opererer både som leverandør til forbrukermarkedet og som distributør til forhandlere i Europa.

## Historie
Selskapet ble etablert i 2020 med støtte fra det nederlandske oppkjøpsfondet Waterland Private Equity.

Etter oppstarten har EQOM gjennomført en rekke oppkjøp av selskaper i samme bransje, blant annet:

* Beate Uhse (Tyskland)
* Christine le Duc (Nederland)
* Amorelie (Tyskland)
* Kondomeriet/Nytelse.no (Norge). Nytelse.no er en norsk nettbutikk for salg av sexleketøy og relaterte produkter, etablert i 2003. Kjøpt av EQOM i 2022.

## Virksomhet
EQOM driver netthandel og engrosvirksomhet i flere europeiske land. Selskapet selger produkter under egne merkevarer og distribuerer også varer fra tredjepartsprodusenter.

Ifølge tall publisert i 2022 omsatte konsernet for over 200 millioner euro i 2021.

## Merkevarer
EQOM Group eier flere merkevarer innen kategorien seksualhelse:

* EasyToys
* Beate Uhse
* Christine le Duc
* Amorelie
* Kondomeriet
* Nytelse.no 

## Referanser


## Eksterne lenker
* 
*
Maria Nohra

**Maria Nohra** (født 2001) er en libanesisk friidrettsutøver som konkurrerer i sprintløp og hekkeløp. Hun ble libanesisk mester på 400 meter og 400 meter hekk i 2025.

## Idrettskarriere
Nohra fikk sølv på 400 meter under Vestasiatisk mesterskap i friidrett 2023, bak Saja Issa Saadoun. Året etter ble hun nummer seks på 400 meter under Vestasiatisk mesterskap i friidrett 2024. Hun fikk sølv på 400 meter og bronse på 200 meter under det libanesiske mesterskapet i friidrett 2024. I 2025 ble hun libanesisk mester på 400 meter og 400 meter hekk, og hun ble nummer fire på 200 meter.

## Referanser


## Eksterne lenker
*
Serena Hayek

**Serena Hayek** (født 2001) er en libanesisk friidrettsutøver som konkurrerer i mellomdistanseløp og langdistanseløp. Hun ble libanesisk mester på 800 meter og 1500 meter i 2025.

## Idrettskarriere
Hayek ble nummer 13 under det arabiske mesterskapet i terrengløp i 2024. Hun vant 800 meter under det libanesiske mesterskapet i friidrett 2024, og fikk sølv på 1500 meter. I 2025 ble hun libanesisk mester på 800 meter og 1500 meter.

## Referanser


## Eksterne lenker
*
Dynamo

En **dynamo** er en elektrisk generator som lager likestrøm ved å bruke en kommutator. Dynamoer utnyttet elektromagneter for selvstarting ved bruk av magnetisk felt i elektromagnetenes jernkjerner (dvs. feltspoler). Hvis en dynamo aldri har vært kjørt for, var det vanlig å bruke et separat batteri til å eksitere elektromagneten for å muliggjøre selvstarting. Dynamoer var de første praktiske elektriske generatorene i stand til å levere kraft for industri og grunnlaget for mange andre enheter var bygget på, deriblant elektromotor og vekselstrømsgenerator.

I dag dominerer den enklere og mer pålitelige vekselstrømsgeneratoren storskala elektrisk kraftproduksjon, for effektivitet, pålitelighet og kostnadsgrunner. En dynamo har ulempen ved mekanisk kommutator. Konvertering av vekselstrøm til likestrøm med likerettere (slik som vakuumrør) eller mer nylig ved solid state er effektivt og vanligvis økonomisk.

## Referanser
Birger Bøksle

**Birger Torgaard Bøksle** (1920–2017) var en norsk sanger og maler.

Bøksle var skuespiller ved teateret Det Dramatiske Selskab i Kristiansand. Han tegnet til sønnen, Ivar Bøksles album og bok, *Sørlandsviser*.

Han gikk på Kristiansand katedralskole fra 1938 til 1940. Ved siden av kunsten var Bøksle postmester på Lund Postkontor.  

Han var far til musikerne Ivar Bøksle og Eivind Bøksle, samt tidligere rektor ved Lyngdal kulturskole, Marianne Bøksle. Han var gift med Eva Bøksle som var personalsjef ved Hovedpostkontoret. Hun døde i 2004.

Barnebarnet, Camilla Bøksle, datter av Ivar, skrev sin romandebut med utgangspunkt i samtaler med sin farfar. Romanen fikk tittelen *Det er vakrest når det skumrer*, og bygger på Birger Bøksles betroelser om at han hadde ønsket å bli kunstner, men la kunstnerdrømmen på hyllen. Birger Bøksle var også farfar til sangeren Helene Bøksle.

## Familietre

* Birger Torgaard Bøksle (1920–2017), sanger og maler og postmester, gift med Eva Bøksle (ukjent–2004)
** Ivar Bøksle (1947–2025), sanger og trekkspiller, gift med 1: Ingrid Juell Moe, tekstilkunstner, gift med 2: Elen Sand (født 1953), pedagog 3: Nina Hammersmark (født 1954)
*** 1: Camilla Klara Juell Moe Bøksle (1971–2025), forfatter 
*** 2: Helene Margrete Bøksle (født 1981), sanger og skuespiller, gift med Espen Tjersland, journalist og kommunikasjonsrådgiver
*** 3–4: Tvillinger; Tørres og Tobias
** Eivind Bøksle (født 1950), opera- og visesanger og programleder i radio

## Referanser
Nada El Kurdi

**Nada El Kurdi** (født 1984) er en libanesisk friidrettsutøver som konkurrerer i mellomdistanseløp og langdistanseløp. Hun ble libanesisk mester på 5000 meter i 2025.

## Idrettskarriere
El Kurdi ble nummer seks under det libanesiske mesterskapet i terrengløp i 2023. Under det arabiske mesterskapet i terrengløp i 2024 ble hun nummer sju, og hun deltok også i VM i terrengløp 2024, der hun ble nummer 75. I 2025 ble hun libanesisk mester på 5000 meter.

## Referanser


## Eksterne lenker
*
De europeiske småstatslekene 2025

**[[De europeiske småstatslekene]] 2025** (Games of the Small States of Europe) var en internasjonal multisportkonkurranse som ble arrangert i Andorra la Vella i Andorra fra 27. til 31. mai 2025.

Andorra har tidligere også arrangert De europeiske småstatslekene 1991 og De europeiske småstatslekene 2005.

2021-utgaven av disse lekene ble utsatt grunnet koronapandemien, og ble utsatt til 2025. Mer enn 800 utøvere fra 9 land deltok.

## Lekene
### Deltakerland
Følgende land deltok:

* 
* 
* 
* 
* 
* 
* 
* 
* 

### Sportsgrener
Det ble konkurrert i følgende øvelser:

## Medaljetabell

## Medaljevinnere
### Synkronsvømming

### Basketball

### Strandvolleyball

### Sykling
;Terrengsykling

;Landeveissykling

### Turn
;Menn

;Kvinner

;Rytmisk gymnastikk

### Judo

### Karate

### Sjumannsrugby

### Skyting

### Svømming
; Menn

;Kvinner

;Miks

### Bordtennis

### Volleyball

## Referanser


## Eksterne lenker
*
Johannes Sejersted

**Johannes Sejersted** (1842–1926) var en norsk militær offiser, som på høyden av sin karriere hadde oppnådd graden generalmajor. Han tilhørte en gammel militærslekt og skrev i sin selvbiografi: 
Sejersted ble offiser i 1861, kaptein i 1873, oberstløytnant i 1891, oberst i 1897, generalmajor og sjef for Kristiansandske infanteribrigade samt kommandant i Kristiansand fra 1899 til han gikk av for aldersgrensen i 1910. Etter 1910 var han noen år krigskommisær i Horten. 

Han var en interessert og høyt ansett offiser, som i årenes løp også hadde sivile oppgaver. Han var for det meste knyttet til Trondhjem og Trøndelag. Han underviste blant annet i perioden 1872–99 ved Trondhjems Tekniske Læreanstalt. Han var konduktør ved almenningskommisjonen i Nordre Trondhjems amt i 1863–65, i Gudbrandsdalen 1875–79 og amtskonduktør i Søndre Trondhjems amt i 1874. I perioden 1866–69 var han detaljør ved Norges geografiske Opmaaling. Han arbeidet for opprettelse av Norges økonomiske oppmåling og for presisjons-nivellering av kongeriket Norge. Han hadde vitenskapelige interesser og ga i 1881 ut en lærebok i takymetri, *Lærebog i tachymetri* (forlag: Bruns boghandel) og holdt flere foredrag.

I 1866 giftet han seg med Mette Alethe Nannestad, som også kom fra en militær familie.

Han foretok flere militære studie- og stipendreiser: I Frankrike i 1878, i Sverige, Danmark og Tyskland i 1888. 

I perioden 1897–1899 var han preses ved Det Kongelige Norske Videnskabers Selskab. 

Han ble utnevnt til ridder av St. Olavs orden i 1895 og kommandør i 1905 «for militær Fortjeneste».

## Referanser og noter
Signal

Et **signal** er både prosessen og resultatet av overføring av data ved å bygge inn en viss variasjon gjennom en form for medium. Signaler er viktige i flere fagfelt, deriblant signalbehandling, informasjonsteori og biologi

I signalbehandling er et signal en funksjon som viderebringer informasjon om et fenomen. En hvilken som helst kvantitet som kan variere over rom eller tid kan brukes som et signal for å dele meldinger mellom observatører. *[[IEEE Transactions on Signal Processing]]* inkluderer lyd, video, tale, bilde, sonar og radar som eksempler på signaler. Et signal kan også defineres som *en hvilket som helst* observerbar endring i kvantitet over rom eller tid (en tidsserie), selv om den ikke bærer informasjon..

## Definisjoner
Underfeltsspesifikke definisjoner er vanlige: 
* I elektronikk og telekommunikasjon refererer *signal* til en hvilken som helst tidsvariabel spenning, strømstyrke (elektrisk) eller elektromagnetisk bølge som bærer informasjon.
* I signalbehandling er signaler analoge og digitale gjengivelser av analoge fysiske kvantiteter.
* I informasjonsteori er et signal en kodet melding, som er sekvensen av tilstander i en kommunikasjonskanal som koder en melding. 
* I et kommunikasjonssystem koder en *sender* en *melding* for å skape et signal, som bæres til en *mottaker* av kommunikasjonskanalen. For eksempel kan ordene Mary had a little lamb sies inn i en telefon. Telefonsenderen konverterer lydene til et elektrisk signal. Signalet sendes til mottakende telefon gjennom ledninger, ved mottakeren rekonverteres det til lyder.

## Fotnoter



## Referanser
Balkanmesterskapet i terrengløp 2023

**Balkanmesterskapet i terrengløp 2023** ble arrangert 11. november 2023 i Pirdop i Bulgaria.

## Medaljevinnere
### Senior

### Junior U23
;8 km

;6 km

### Junior U20
;6 km

;4 km

## Kilder
* Resultater
* Resultater lag
Fartsgrenser i Belgia

De generelle **[[Fartsgrense|fartsgrensene]] i [[Belgia]]** er som følger:

* 30&nbsp;km/t i hele Brussel-hovedstadsregionen, med unntak av visse hovedveier med dedikerte skilt for høyere hastighetsbegrensning 
* 50&nbsp;km/t innenfor byer og tettsteder
* 70&nbsp;km/t utenfor tettsteder i den flamske regionen og  Brussel
* 90&nbsp;km/t utenfor tettsteder i Vallonia
* 120&nbsp;km/t på veier med minst to felt atskilt med en midtdeler, og på motorveier

Fartsgrensene vist ovenfor gjelder kun hvis det ikke finnes andre skilt til stede. Skiltene kan angi en lavere eller høyere fartsgrense. Fartsgrensen utenfor tettsteder i Vallonia kan begrenses til 70&nbsp;km/t. Den oppgitte fartsgrensen utenfor tettsteder i Flandern kan være satt til 90&nbsp;km/t. Rundt nesten alle skoler, gjelder 30&nbsp;km/t.

Spesielt i Flandern er fartsgrensen på veier med minst to tofelts veier atskilt av en midtdeler ofte redusert til maksimalt 90&nbsp;km/t (noen ganger 70&nbsp;km/t), der de ellers ville vært 120&nbsp;km/t uten fartsgrenseskilt.

## Noter

## Eksterne lenker
*  Kongelig resolusjon av 1. desember 1975, tittel II: Regler for bruk av offentlige veier, artikkel 11. Fartsgrenser
Asiamesterskapet i terrengløp 2023

**Asiamesterskapet i terrengløp 2023** ble arrangert 7. mars 2023 i Kathmandu i Nepal. Løpet gikk i Gokarna Forest Resort i Kathmandu.

## Deltakerland

## Medaljevinnere
### Senior
;10 km

### Junior
;8 km

;6 km

## Medaljetabell

* *Bronnsemedaljer for jenter 6 km ble ikke tildelt pga for få deltakere*

## Referanser
Peder Kjerschow

**Peder Kjerschow** (1857–1944) var en norsk jurist, landets riksadvokat i rundt 25 år.

## Familie og utdanning
Kjerschow var født 5. juni 1857 i Tromsø. Han var sønn av stiftamtmann Christian Collett Kjerschow og Nancy Adelaide Esbensen. Han var gift med Marie Jensine Killengreen (1864–1934), datter av kjøpmann Christian Petter Killengreen og Rikka Henriette Elisabeth Floer.

Han tok studenteksamen i 1875 og juridisk embetseksamen i 1880. 

Han døde 10. desember 1944 i Oslo.

## Juridisk karriere
Kjerschow bodde fra 1880 til 1891 i Tromsø, der han praktiserte som sakfører og amtsfullmektig. Han var også et drøyt halvår i 1889 konstituert som stiftamtmann. Samme år fikk han rett til å føre saker for høyesterett. Han var konstituert som lagmann i Hålogaland 1891. Han var statsadvokat i Trondheim 1891–93 og i 1894 i Hedemarkens og Kristians lagsogn. Fra høsten 1894 bodde han i hovedstaden og virka dels ved byretten der, dels som statsadvokat og etter hvert som lagmann i Eidsiva og Frostating. I 1905 blei han konstituert som og seinere utnevnt til riksadvokat, et embete han satt i fram til 1929. 

Kjerschow var norsk sakkyndig under Karlstadforhandlingene i 1905.

Han var medlem av undersøkelseskommisjonen vedr. reinbeitesaken i 1908–09 og norsk delegert ved forhandlingene med Finland i 1920. Han var også med i komiteen som i 1922–33 arbeidde med revisjon av straffeloven, og han leda komiteen som i 1929–34 utarbeidde framlegg til lov om private skadeforsikringsselskaper.

Han utgav kommentarutgaver til straffeloven i 1896 og til straffeprosessloven i 1897. Han var forfatter av ei rekke artikler i tidsskrifter og i dagspressa med straffesaker som tema. 

## Politikk og øvrig samfunnsvirke
I Tromsø var Kjerschow noen år medlem av bystyret, og i 1891 ordfører.

Han var medlem av innstillingskomiteen for Otto Løvenskiolds legat fra 1905 til 1929. Han var formann i tilsynskomiteen for private forsørgelsesselskaper fra 1925 til 1937. Han var med å stifte Norsk Brandvernforening og var president i denne fra 1923 til 1931.  Han var norsk revisor ved Nobelstiftelsen i Stockholm.

## Utmerkelser
Kjerschow blei utnevnt til ridder av første klasse av Sankt Olavs Orden i 1908 og til kommandør i 1921 «for statsborgerlig og embedsfortjeneste». 

## Referanser
Marko Vuković

**Marko Vuković** (født 1975) er en serbisk lyriker og oversetter fra norsk.

## Biografi
Vuković er født i Kragujevac, Serbia. 

Han har skrevet fire diktsamlinger og oversetter norsk lyrikk til serbisk. Han har oversatt dikt av Rolf Jacobsen. Hans egne dikt er oversatt til makedonsk, tysk, engelsk, polsk, slovensk og bulgarsk.

## Bibliografi
### Poesi
* *Teško je vreme* (izdanje autora, 1994)
* *Iza osmeha* (SKC, Kragujevac, 1998)
* *Rasrčnuće* (KOS, Beograd, 2000)
* *Divlji kamen* *(Dom omladine, Zaječar, 2005)*

### Oversettelser
* Rolf Jacobsen, *Vežbe disanja* (dikt i utvalg, Povelja, Kraljevo, 2014)
* Tune Hødnebø, *Tačka* (dikt i utvalg, Povelja, Kraljevo, 2016)
* Agnes Ravatn, *Ptičji sud* (*Fugletribunalet*, Agora, Novi Sad, 2017)
* Lars Saabye Christensen, *Akustične senke* (dikt i utvalg, KCNS, Novi Sad, 2018)
* Gunvor Hofmo, *Nikog ne zaboravljam* (*Jeg glemmer ingen*, Centar za kulturu, Zaječar, 2018)
* Tor Ulven, *Zvezda u kosturu* (dikt i utvalg, Treci trg, Beograd, 2020)
* *Nekršteni fjordovi* (*Antologi av ny norsk lyrikk*, Vokalija, Zaječar, 2020)
* Rolf Jacobsen, *Usamljena terasa i druge pesme*, (*Ensomme veranda og andre dikt*, Treci trg, Beograd, 2021)
* Georg Johannesen: *Ars Moriendi/Ars Vivendi* (*Ars Moriendi/Ars Vivendi*, Povelja, Kraljevo, 2023)
* Brynjulf Jung Tjønn: *Beli, norveški čovek* (*Kvit, norsk mann*, Presing, Mladenovac, 2024)
* Gunvor Hofmo, *Iz druge stvarnosti* (dikt i utvalg, KCNS, Novi Sad, 2024)
* Ingvild Lothe: *Što sam tako tužna kad sam tako slatka* (*Hvorfor er jeg så trist når jeg er så søt*, Presing, Mladenovac, 2024)
* *Nekršteni fjordovi* (*Antologi av ny norsk lyrikk*, Presing, Mladenovac, 2025)
* Helene Imislund, Rasute kćeri (*Spredte døtre*, Presing, Mladenovac, 2025)

## Priser
* «Miloš N. Đurić»-prisen for oversettelsen av diktsamlingen av Ingvil Lüte *, Hvorfor er jeg så trist når jeg er så søt*, 2024.

## Noter

## Referanser
Balkanmesterskapet i friidrett 2023

**[[Balkanmesterskapet i friidrett]] 2023** var den 76. utgaven av dette årlige friidrettsmesterskapet for utøvere fra Balkan, arrangert av Balkan Athletics. Det ble arrangert 22. og 23. juli i Kraljevo i Serbia.

## Medaljevinnere

### Menn

### Kvinner

## Medaljetabell

## Referanser


## Kilder
*Resultater hos Balkan Athletics
*Resultater hos World Athletics

## Eksterne lenker
*Balkan Athletics
Dinesh Gunawardena

**Dinesh Chandra Rupasinghe Gunawardena** (født 1949) er en srilankisk politiker som var Sri Lankas statsminister fra 2022 til 2024. Han var samtidig også innenriksminister og ledet departementene for offentlig forvaltning, provinsrådene og lokalstyrene. Gunawardena har vært leder for det venstreorienterte partiet Mahajana Eksath Peramuna («Folkets forente front», MEP) siden 1983, men var en periode i 2022-2023 *de facto* leder for Sri Lanka Podujana Peramuna. Han har hatt flere statsrådposter under skiftende regjeringer 
og var også leder for parlamentet fra 2020 til 2022

Han var fra en politisk aktiv familie, sønn av den tidligere statsråd Philip Gunawardena og parlamentsmedlemmet Kusumasiri Gunawardena. Han var nevø av Vivienne Goonewardene, en av Sri Lankas første kvinnelige statsråder. Han var utdannet ved Royal College i Colombo og senere ved University of Oregon hvor han var aktiv i pasifistbevegelsen under Vietnamkrigen. Han ble innvalgt i parlamentet i Sri Lanka i 1983, først fra Maharagama og senere fra Colombo. Hans første statsrådsperiode var som transportminister i regjeringen til Ratnasiri Wickremanayake.

I 2022 ble Gunawardena statsminister etter at president Gotabaya Rajapaksa trakk seg under landets økonomiske krise i 2019 og Ranil Wickremesinghe ble valgt til ny president. I september 2024 gikk han av etter at Harini Amarasuriya fra partiet *National People's Power* (NPP) fikk flertall i parlamentsvalget.

## Fotnoter

## Referanser
Anne Kveim Lie

**Anne Kveim Lie** (født 1969) er en norsk lege og idéhistoriker, som er professor ved Institutt for helse og samfunn ved Det medisinske fakultet ved Universitetet i Oslo.

Blant Lies forskningsområder er historien til medisinske beslutninger, reproduksjonshistorie, infeksjonssykdommers historie, fremveksten, bruk og regulering av antibiotika gjennom de siste femti år, og medisinske tekster, som bruk av metaforer og andre språklige virkemidler.

Lie ble cand.med. ved Universitetet i Oslo i 1998 og ph.d. samme sted i 2008. Hun var postdoktor ved UiO 2008–2011, førsteamanuensis i medisinsk historie og samfunnsmedisin fra 2011, og er nå professor.

## Referanser
Johannes Smith-Johannsen

**Johannes Smith-Johannsen** (1876–1954) var en norsk kontreadmiral. Han var kong Haakons overadjutant, og ledet første sjøforsvarsdistrikt under det tyske angrepet på norge 9. april 1940.

## Familie
Smith-Johannsen var lillebror til langrennsløperen Herman Smith-Johannsen. Deres far var Fritz Anthon Moritz Johannsen, som var kommandør i marinen og verftsjef. Da det var flere med navnet Johannsen i marinen, la han til Smith til etternavnet sitt, etter sin kone Agnes Smith og ble da Fritz Smith-Johannsen.

## Militær karriere
Johannes Smith-Johannsen begynte på sjøkrigsskolen i 1897. 1. mai 1899 ble han sekondløytnant. Han var adjutant for kong Haakon og i 1934 ble han overadjutant. Han var sjef på kongeskipet Heimdal, og på panserskipet Tordenskjold. I årene 1911–1915 var Smith-Johannsen bestyrer av Larvik offentlige sjømannsskole. Han var medlem av styret i Oslo forsvarsforenings råd.

Under første verdenskrig ledet Smith-Johannsen flere redningsaksjoner med torpedobåten Kjell.

I 1937 ble Smith-Johannsen utnevnt i stadsråd til kontreadmiral og sjef for første sjøforsvarsdistrikt. Han var sjef for admiralstaben, og hadde sin base på marinens hovedstasjon i Horten, Karljohansvern. 

## 9. april 1940
9. april 1940 var det Smith-Johannsens sjøforsvarsdistrikt som var en av de første som opplevde trefninger med tyske styrker under det tyske angrepet på Norge. Rett før midnatt, natt til niende april, varslet admiral Smith-Johannsen kommandanten på Oscarsborg festning, Birger Eriksen, at Oslofjord festning var i kamp. Oscarsborg senket senere på natten krysseren Blücher.

Smith-Johannsen ble på morgenen 9. april tvunget til å overgi Marinens hovedstasjon, Karljohansvern.

## Utmerkelser

Som adjutant for kong Haakon ble Smith-Johannsen tildelt flere dekorasjoner – Kong Haakon VIIs jubileumsmedalje 1905–1930, H.M. Kongens erindringsmedalje i sølv, storkors av Dannebrogordenen, ridder av 1. klasse av Finlands hvite roses orden og kommandør av 1. klasse av Sverdordenen, samt at han mottok Deltagermedaljen for sin innsats 9. april 1940.

## Referanser
Sevlandsvik

**Sevlandsvik**, eller **Sævelandsvik**, er en tettbebyggelse i Karmøy kommune i Rogaland fylke. Området ligger på vestsiden av øyen Karmøy og utgjør den nordlige delen av tettstedet Åkrehamn. Sevlandsvik regnes imidlertid ikke som en del av byen Åkrehamn og har i tillegg eget postnummer.

## Navn og skrivemåte
Bygden har postnummer 4275 Sævelandsvik. I 2017 endret Kartverket den anbefalte skrivemåten fra «Sevland» til «Sæveland», basert på historisk bruk i matrikler og sjøkart. Begge formene er imidlertid tillatt. Endringen ble gjort i forbindelse med en revisjon av sjøkart, hvor det ble påvist en betydelig skrifttradisjon for både «Sæveland» og «Sævelandsvik».

Formen «Sevland» er mest utbredt lokalt, blant annet i navn som Sevland skole og Sevland skolekorps. Kartverket presiserer at lokale navn ikke omfattes av navneendringen, da kommunen har beslutningsmyndighet over slike navn og betegnelser.

## Referanser
Rør

Et **rør** er vanligvis en hul sylinder, men den trenger ikke ha sirkulært tverrsnitt. Det brukes hovedsakelig til å transportere væsker, gasser og pulver.

Den første kjente bruken av rør var i oldtidens Egypt. Sahuras pyramide, som ble ferdigbygd rundt 25. århundre f.Kr., inkluderte et tempel med et forseggjort avløpssystem som inkluderte mer enn 380 meter med kobberrør.

Rør finnes både i metriske størrelser og i tommestørrelser.

## Referanser
Løkkegata

**Løkkegata** kan vise til:

*Løkkegaten (Drammen), i tidligere Svelvik kommune
*Løkkegata (Fredrikstad)
*Løkkegata (Horten)
*Løkkegata (Kongsvinger)
*Løkkegata (Lillehammer)
*Løkkegata (Moss)
*Løkkegata (Trondheim)
Arilds gate

**Arilds gate** er en blindgate i Ila i Trondheim går i sørøstlig retning mellom Ilevollen og Osloveien. Gaten fungerer som adkomstvei til bebyggelsen i gaten, som er preget av flere leiegårder mot begge sider. Gaten var kjørbar fra Ilevollen frem til 1984, da krysset ble avstengt og kun fotgjengertrafikk ble tillatt.

Gaten fikk sitt navn i 1885 og er oppkalt etter gården Arildsløkken, som lå like øst for gaten fra midten av 1500-tallet og frem til ca 1900. 

I perioden 1902–1912 ble det bygget flere leiegårder oppført i jugendstil ved Arilds gate. Disse ble tegnet av flere arkitekter og innehar verneklasse C.

## Bygninger langs Arilds gate
***1a-b**: Leiegårder i jugendstil oppført i perioden 1906–1907 etter tegninger av arkitekt Thorkild Gulliksen Borg.
***2**: Leiegård i jugendstil oppført i 1910 etter tegninger av arkitekt Hagbarth Martin Schytte-Berg.
***3-4-6a og 6b**: Leiegårder i jugendstil oppført i perioden 1903–1906 etter tegninger av arkitekt Thorkild Gulliksen Borg.
***8**: Leiegård i jugendstil oppført i 1912 etter tegninger av arkitekt Svend Rosenius Svendsen.
***10a-b-c**: Leiegårder i jugendstil oppført i perioden 1902 etter tegninger av arkitekt Jacob Nilsen

## Referanser


## Litteratur
*
*
Le Creuset

**Le Creuset** (fransk uttale: [lə kʁøzɛ], som betyr «digelen»)  er en fransk-belgisk produsent av kjøkkenutstyr, særlig kjent for emaljert støpejern. Selskapet ble grunnlagt i 1925 i Fresnoy-le-Grand, og startet med produksjon av gryter med T-formede håndtak, inspirert av Dutch oven. 

## Historikk og utvikling
Le Creuset ble grunnlagt i 1925 i Fresnoy-le-Grand i Frankrike av belgierne Armand De Saegher og Octave Aubecq, spesialister i henholdsvis støping og emaljering. Samme år ble den første gryten produsert, i den oransje fargen Flame. 

Under andre verdenskrig forbedret selskapet støpejernskvaliteten. Le Creuset kjøpte konkurrenten Cousances i 1957 og utvidet sortimentet. Designeren Raymond Loewy utviklet den moderne «Coquelle»-kasserollen i 1958. I 1969 støttet matskribenten Elizabeth David merket, og en blåfarge ble oppkalt etter henne. Dagens logo ble introdusert i 1970.

## Videreutvikling
På 1970-tallet designet Enzo Mari nye støpejernsgryter med kuppelformede lokk og særpregede håndtak. På 1980-tallet lanserte J.C. Barrault serien «Futura». Le Creusets ikoniske gryte er utstilt ved Smithsonian i rekonstruksjonen av Julia Childs kjøkken.

I 1988 ble selskapet kjøpt av sørafrikanske Paul van Zuydam, som ledet en global ekspansjon og produktutvidelse. Fra 1995 utvidet Le Creuset sortimentet til også å omfatte rustfritt stål, keramikk, silikon, tekstiler og anodisert aluminium.

## Produksjonsprosess
Le Creuset benytter tradisjonell sandstøping ved sitt støperi i Fresnoy-le-Grand, hvor alle støpejernsprodukter produseres. Øvrige produkter lages i ulike land: Kina (silikon og tilbehør), Thailand (tekjeler og keramikk), England (rengjøringsmiddel), Portugal (rustfritt stål) og Eswatini (leirpotter).

## Bildegalleri

Le_Creuset.jpg|lenke=Archivo:Le_Creuset.jpg|alt=Vintage casseroles by Raymond Loewy| Antikke kasseroller av Raymond Loewy
LC_small_(2).jpg|lenke=Archivo:LC_small_(2).jpg|alt=Individual casseroles| Individuelle kasseroller
LCshallow_(2).jpg|lenke=Archivo:LCshallow_(2).jpg|alt=Shallow casserole in 'Cassis' colour| Lav gryterett i fargen 'Cassis'
2019_12_Le_Creuset_fonte_tomate_caquelon_Enzo_Mari.jpg|lenke=Archivo:2019_12_Le_Creuset_fonte_tomate_caquelon_Enzo_Mari.jpg|alt=Fondue pot designed by Enzo Mari| Fonduegryte designet av Enzo Mari
Le_Creuset_products,_Düsseldorf.jpg|lenke=Archivo:Le_Creuset_products,_Düsseldorf.jpg|alt=Le Creuset shop display| Produkter utstilt i en Le Creuset-butikk
Le_Creuset_tea_kettle_-_Sarah_Stierch.jpg|lenke=Archivo:Le_Creuset_tea_kettle_-_Sarah_Stierch.jpg|alt=Le Creuset tea kettle| Le Creuset tekanne
Le_Creuset_Enamel_Cast_Iron_Cookware.jpg|lenke=Archivo:Le_Creuset_Enamel_Cast_Iron_Cookware.jpg|alt=Le Creuset Enamel Cast Iron Cookware| Fra venstre til høyre: Le Creuset «hollandsk ovn», stekepanne, liten wok og rektangulær stekepanne.


## Referanser


## Eksterne lenker
*
Magnus Sødem

**Magnus Peder Sødem** (1897–1985) var en norsk offiser og major, som blant annet tjenestegjorde i admiralstaben og som kommandant ved flere kystfestninger. Han var var batterisjef for hovedbatteriet på Oscarsborg Festning under angrepet på Norge i 1940,  og spilte en sentral rolle i senkningen av Blucher.  For innsatsen fikk batteriet det franske krigskors med palme.

## Før krigen
Magnus Sødem er født i Ytre Sandsvær i 1897. Han tok examen artium i 1918, krigsskolen i 1921 og Militære Høyskole, artillerilinjen i 1923. Sødem tjenestegjorde i 8 år som adjutant ved Bergens festning, og ved admiralstaben en tid i 1938. I 1939 var han i tjeneste hos generalfelttøymesteren. 

## Krigen 1940-45
Sødem ble 1. april 1940 beordret til Oscarsborg festning som batterisjef for hovedbatteriet. Kun én uke senere, natt til 9. april, åpnet hovedbatteriet ild mot en tysk flåtestyrke som trengte seg inn i Oslofjorden. To skudd fra batteriet traff og bidro til å senke den tyske krysseren *Blücher*, noe som forsinket tyskernes framrykning mot Oslo og ga konge og regjering tid til å evakuere.

Senere i krigen ble Sødem arrestert og internert i tyske og polske fangeleirer,  blant annet Schildberg og Luckenwalde.  Hans dagbok fra fangenskapet finnes i Vestfoldarkivet. 

## Etter krigen
Etter krigen tjenestegjorde Sødem i Nord-Norge, blant annet i Tromsø og Harstad, og fra 1948 til 1962 ved Oslofjord festning. I 1954 var han sjef for Rauøy fort,  og i 1960 fungerte han som kommandant på Oscarsborg festning.

I forbindelse med arbeidet til Den militære undersøkelseskommisjonen av 1946, som gransket forsvaret av Norge under felttoget i 1940, hentet de inn forklaringer fra flere av offiserene som hadde tjenestegjort ved Oscarsborg under kampene 9. april, blant annet Magnus Sødem.  Kommisjonens fokus var særlig på overgivelsen av festningen. 

## Ettermæle
I filmen *[[Kongens nei (film)|Kongens nei]]* (2016) ble Magnus Sødem portrettert av skuespiller Espen Sandvik. I filmen *[[Blücher (film fra 2025)|Blücher]]* (2025) ble han spilt av Eldar Skar.  Sødem er omtalt i flere bøker og fremstillinger som omhandler senkningen av *Blücher* og Oscarsborgs rolle under felttoget i 1940.   

Sødem skrev også flere militærfaglige artikler, blant annet:

* «Vår nøitralitetspolitikk», *Kongsvinger Arbeiderblad* 17. juni 1937 nr. 134, s. 2 og 4.
* «Norge og den neste krig», *Norsk Militært Tidsskrift*, 1957, s. 232–248.

## Referanser
Bo Magnus

**Bo Magnus** (født 1959) er en norsk billedkunstner. Hun er utdannet ved Universitetet i Bergen (Cand.mag), Kunstskolen i Bergen  og Chelsea College of Arts i London (MFA).

Magnus debuterte på Høstutstillingen i 2008, og har stilt i Norge, England, Danmark, Sverige, Polen og India. Magnus har vært fagpolitisk engasjert som styreleder i Bildende kunstneres forening i Hordaland og har bakgrunn som pedagog, designer og scenograf i film og fjernsyn.

Magnus er medlem av og Norske Billedkunstnere og Tegnerforbundet.

## Referanser

## Eksterne lenker
* 
*
Ferrari Amalfi

**Ferrari Amalfi** (lansert 2025) er en todørs sportsbil fra italienske Ferrari.  

Den har navnet etter landsbyen Amalfi utenfor Napoli og ble lansert samme sted i juli 2025. 

Amalfi overtar etter Roma og har samme 2+ seteordning og omtrent samme visuelle designuttrykk. 

Den har også samme 3,9 liters F154 V8-motor med to turboer, men litt mere (640) hestekrefter enn Roma har. Det maksimale turtallet er ifølge den norske importøren justert til 7,600 omdreininger i minuttet.

Hvis man kjører 250 kilometer i timen, vil en bakspoiler (vinge) ifølge fabrikken gi en nedoverkraft på 110 kilogram og dermed et bedre veigrep.

Den har trådløst kontrollerte (*brake by wire*) skivebremser foran og bak, henholdsvis 360 og 340 millimeter tykke.

## Referanser
Dusjhette

En **dusjhette** er et hodeplagg som brukes når man dusjer for å beskytte håret fra å bli vått. Alternativt kan dusjhetter for barn være kroner med brede bremmer som forhindrer vann og sjampo fra å komme i øynene mens håret kan bli vasket.

Mange design er produsert ved å forbinde to lag av stoff sammen for å gjøre dusjhettene ikke bare vanntett men dekorative. Enklere design er imidlertid laget av ett lag vanntett materiale. Designene inneholder alltid en elastisk kant for å holde dem på plass. Dusjhetter brukes i hårfarging. De fanger varmen så fargen setter inn. Plastposter brukes ofte som dusjhetter. De er viktige skjønnhetsverktøy i spaer. Dusjhetter brukes også når man mottar en ansiktsmaske i et spa.

## Referanser
Løkkegata (Trondheim)

**Løkkegata** er en kort blindgate i Ila i Trondheim går i sørøstlig retning mellom Ilevollen og Osloveien. Gaten består av flere tregårder mot vest og flere leiegårder i mur mot øst med adresse fra tilstøtende gater.

Gaten fikk sitt navn i 1885 og er oppkalt etter gården Arildsløkken, som lå der hvor gaten går i dag fra midten av 1500-tallet og frem til ca 1900. 

Løkkegata var kjørbar fra Ilevollen frem til 1984, da krysset ble stengt og det ble etablert fotgjengerundergang under Ilevollen med tilknytning til Ilaparken.

## Litteratur
*
*
18. etappe av Tour de France 2025

**18. etappe av [[Tour de France 2025]]** startet i Vif og avsluttet i Col de la Loze 24. juli 2025.

Ben O’Connor vant etappen.
## Etapperesultater

## Sammenlagt etter etappen

## Referanser


## Eksterne lenker
*
Tyskland under VM i svømmesport 2025

**[[Tyskland]]** deltok under **[[VM i svømmesport 2025]]** i Singapore fra 10. juli – 3. august 2025.
## Medaljevinnere (utvalg)

 Svømmere som bare deltok i forsøksheat og mottok medaljer.

## Referanser
19. etappe av Tour de France 2025

**19. etappe av [[Tour de France 2025]]** startet i Albertville og avsluttet i La Plagne 25. juli 2025.

Etappen ble forkortet fra 129,9 kilometer til 93,1 kilometer for å unngå Col des Saisies-området grunnet at kyr måtte masseslaktes etter ett utbrudd av hudsykdom.

Thymen Arensman vant etappen.
## Etapperesultater

## Sammenlagt etter etappen

## Referanser


## Eksterne lenker
*
Asiamesterskapet i friidrett 2025

**Asiamesterskapet i friidrett 2025** var den 26. utgaven av Asiamesterskapet i friidrett. Det ble arrangert fra 27. til 31. mai 2025 i Gumi i Sør-Korea. Dette var tredje gang Sør-Korea arrangerte dette mesterskapet.

## Medaljetabell

## Medaljevinnere
### Menn

Utøvere som deltok i innledende runder, og fikk medalje.

### Kvinner

Utøvere som deltok i innledende runder og mottok medalje.

### Miks

## Deltakerland
Totalt 39 land deltok:

## Referanser


## Eksterne lenker
* Offisiell hjemmeside
Pooja Chaudhary

**Pooja Chaudhary** (født 2002) er en indisk friidrettsutøver fra Fatehabad, som fikk to medaljer under Asiamesterskapet i friidrett 2025.

## Idrettskarriere
Pooja deltok i Juniorasiamesterskapet i friidrett 2019 (U18), og fikk der sølv på 800 meter, bak Rao Xinyu. Hun ble indisk juniormester (U20) på 800 meter og 1500 meter i 2019 og i 2021. I 2022 vant hun 800 meter under India University Games. Under National Open Athletics Championships 2023, som regnes som det offisielle indiske mesterskapet i friidrett, vant hun 1500 meter med tiden 4:21,80, og hun ble nummer fire på 800 meter. Under *National Games of India 2023* ble hun nummer tre på 800 meter. Under National Open Athletics Championships 2024 ble hun nummer fem på 800 meter.

Hun deltok i Asiamesterskapet i friidrett 2025 i Sør-Korea, og fikk der sølv på 1500 meter, kun slått av Li Chunhui fra Kina. Hun deltok der også på 800 meter, og fikk der bronse.

## Referanser


## Eksterne lenker
* 
* Profil under Asiamesterskapet i friidrett 2025
Legends

***Legends*** er det ellevte studioalbumet til det svenske power metal bandet Sabaton. Det ble kunngjort den 25. juli 2025 med at bandet slapp ut to singler fra albumet: «Lightning at the Gates» og «The Duelist». Albumet er oppfølger til *The War to End All Wars* og vil bli gitt ut av Better Noise Music som bandet gikk over til fra Nuclear Blast.

## Sporliste
Alle sanger er skrevet og komponert av Sabaton.

## Medvirkende
* Joakim Brodén: Vokaler og keyboard
* Pär Sundström: Bass bakgrunnsvokal
* Chris Rörland: Gitar og bakgrunnsvokal
* Tommy Johannson: Gitar og bakgrunnsvokal
* Hannes van Dahl: Trommer og bakgrunnsvokal

## Referanser


## Eksterne lenker
*
Owe Fischer-Breiholz

**Owe Fischer-Breiholz** (født 2004) er en tysk friidrettsutøver som representerer klubben Königsteiner LV. Han konkurrerer hovedsakelig på 400 meter og 400 meter hekk, og vant 400 meter hekk under U23-EM i friidrett 2025.

## Idrettskarriere
Fischer-Breiholz ble tysk U18-mester på 400 meter hekk i 2021, og han ble nummer tre i samme øvelse under det tyske U20-mesterskapet i 2022. Han deltok på 400 meter hekk under U20-VM i friidrett 2022, men ble det slått ut i semifinalen. Under det tyske U20-mesterskapet innendørs i 2023 ble han nummer to på 400 meter, og han ble også nummer to på 400 meter hekk under det tyske U20-mesterskapet utendørs i 2023. Han deltok i U20-EM i friidrett 2023, og ble der nummer fire på 400 meter hekk.

Under det tyske mesterskapet i friidrett 2024 ble han nummer to på 400 meter hekk, kun slått av Emil Agyekum. Han vant 400 meter hekk under det tyske U23-mesterskapet i friidrett 2024, og ble nummer fem under ISTAF 2024. Han forsvarte sin nasjonale U23-tittel på 400 meter hekk i juli 2025, og han vant 400 meter hekk under U23-EM i friidrett 2025 i Bergen. 

## Referanser


## Eksterne lenker
* 
*  Profil hos LADV
Viktorie Ondrová

**Viktorie Ondrová** (født 2005) er en tsjekkisk friidrettsutøver som representerer klubben PSK Olymp Praha. Hun konkurrerer i stavsprang, og vant stavsprang under U23-EM i friidrett 2025.

## Idrettskarriere
Ondrová ble tsjekkisk U16-mester i stavsprang innendørs og utendørs i 2020, og i 2021 ble hun tsjekkisk U18-mester. Hun ble nummer seks i det nasjonale mesterskapet innendørs i 2021, og hun ble nummer åtte utendørs. Hun nådde finalen under U20-EM i friidrett 2021, men fikk ingen tellende resultat i finalerunden. I 2022 ble hun på nytt tsjekkisk U18-mester innendørs, og hun ble tsjekkisk U23-mester utendørs. Hun deltok i U18-EM i friidrett 2022 i Jerusalem, og fikk der sølv i stavsprang, bak greske Iliana Triantafyllou.

Hun ble tsjekkisk U20-mester innendørs og utendørs i 2023, og hun fikk sølv under det tsjekkiske mesterskapet i friidrett 2023. Hun nådde ikke finalerunden under U20-EM i friidrett 2023. Også i 2024 vant hun det tsjekkiske U20-mesterskapet innendørs og utendørs, og hun ble nummer tre i det tsjekkiske mesterskapet i friidrett 2024. Hun ble tatt ut til å delta i U20-VM i friidrett 2024, men nådde ikke finalerunden der. Den 22. februar 2025 vant hun sin første nasjonale seniortittel, da hun vant det tsjekkiske mesterskapet innendørs. Hun vant stavsprang under U23-EM i friidrett 2025 i Bergen. 

## Referanser


## Eksterne lenker
*
Ramona Elena Verman

**Ramona Elena Verman** (født 2004) er en rumensk friidrettsutøver som hovedsakelig konkurrerer i lengdehopp, og vant lengdehopp under U23-EM i friidrett 2025. Hun har flere nasjonale titler i lengdehopp innendørs og utendørs.

## Idrettskarriere
Verman ble nummer tre i høydehopp under det rumenske juniormesterskapet (U20) innendørs i 2018, og hun ble nummer tre i høydehopp under det rumenske U20-mesterskapet utendørs i 2020. I 2021 ble hun nummer fire i høydehopp under det rumenske mesterskapet i friidrett innendørs, og hun ble rumensk U18-mester i lengdehopp utendørs i 2021, med et hopp på 6,03 meter. Hun vant sjukamp under det rumenske U18-mesterskapet i mangekamp i 2021. Etter en andreplass i lengdehopp under det nasjonale U20-mesterskapet i 2021 deltok hun i Balkansk U18-mesterskap i friidrett 2021, der hun ble nummer fire i lengdehopp.

Hun vant lengdehopp under Balkansk juniormesterskap i friidrett 2022, og hun ble rumensk mester i mangekamp innendørs samme år. Under Balkanmesterskapet i friidrett 2022 ble hun nummer åtte i lengdehopp, og under Gymnasiaden ble hun nummer fem. Hun ble rumensk juniormester i lengdehopp, og deltok i U20-VM i friidrett 2022, der hun ble nummer 12. 

Fra 2023 konkurrerte hun nesten kun i lengdehopp. Hun ble nummer seks i det nasjonale mesterskapet innendørs i 2023, og vant både det nasjonale junior- og seniormesterskapet utendørs 2023. Hun ble nummer 10 under U20-EM i friidrett 2023. Under Balkanmesterskapet i friidrett innendørs 2024 ble hun nummer fire i lengdehopp, og hun fikk sølv i lengdehopp og høydehopp under det rumenske innendørsmesterskapet i 2024. Utendørs vant hun lengdehopp i det nasjonale U23-mesterskapet og seniormesterskapet i 2024. 

Hun ble nasjonal mester i lengdehopp innendørs i 2025. Hun vant U23-EM i friidrett 2025 i Bergen med ny personlig rekord på 6,60 meter. 

## Referanser


## Eksterne lenker
*
Andrin Huber

**Andrin Huber** (født 2004) er en sveitsisk friidrettsutøver som hovedsakelig konkurrerer i mangekamp. Han vant tikamp under U23-EM i friidrett 2025. Han har to nasjonale titler i mangekamp innendørs og utendørs.

## Idrettskarriere
Huber ble nummer to i tikamp under det sveitsiske U18-mesterskapet i mangekamp i 2020. Under det sveitsiske U18-mesterskapet i friidrett 2021 vant han spydkast, og ble han nummer to i kulestøt og nummer tre på 110 meter hekk. Han vant tikamp under det sveitsiske U18-mesterskapet i mangekamp i 2021. I 2022 ble han sveitisk juniormester (U20) i mangekamp innendørs, og han ble sveisisk U20-mester i tikamp utendørs. Han deltok i U20-VM i friidrett 2022, og ble der nummer 11 i tikamp. Han vant igjen sjukamp under det sveitsiske U20-mesterskapet i mangekamp innendørs i 2023, og han ble nummer to i kulestøt, lengdehopp, høydehopp og på 60 meter hekk under det sveitsiske juniormesterskapet i friidrett innendørs. Utendørs vant han tikamp under det sveitsiske U20-mesterskapet, med 7825 poeng. Under U20-EM i friidrett 2023 fikk han bronse i tikamp. Under det sveitsiske juniormesterskapet utendørs ble han nummer to i lengdehopp og høydehopp og på 110 meter hekk.

Under det sveitsiske innendørsmesterskapet i friidrett 2024 fikk han en femteplass på 60 meter hekk som beste resultat. Han deltok i Multistars 2024 i Italia, og ble der nummer seks i tikamp, og han ble nummer 14 under Hypomeeting. I juni ble han nasjonal mester som senior for første gang, da han vant tikamp under det sveitsiske mesterskapet i friidrett 2024. Han deltok også i Décastar, der han ble nummer fem i tikamp. I februar 2025 vant han sin første nasjonale tittel innendørs, da han vant sjukamp under det sveitsiske mesterskapet i mangekamp innendørs. Han ble nummer 22 i tikamp under Hypomeeting, og i juli vant han tikamp under U23-EM i friidrett 2025 i Bergen. 

## Referanser


## Eksterne lenker
*
Arrondissement municipal (Frankrike)

**Arrondissement municipal** (flertall: *arrondissements municipaux*) er betegnelsen på administrativt inndelte områder av de tre respektive franske kommunene Paris, Lyon og Marseille.

## Historikk
I 1795 ble Paris inndelt i 12 arrondissementer. Da omkringliggende områder ble innlemmet i Paris i 1860, ble det gjort en ny inndeling som medførte at Paris totalt ble bestående av 20&nbsp;arrondissementer.

Lyon ble inndelt i arrondissementer med virkning fra 1852. Den første inndelingen delte kommunen i fem arrondissementer, men i perioden 1867–1964 ble det gjort flere nye inndelinger, slik at Lyons kommune fra 1964 består av ni arrondissementer.

Marseille kommune ble inndelt i arrondissementer i 1946; inndelingen som ble gjort da, i 16 arrondissementer, har (per 2025) stått fast siden den gang.

## Se også

* Arrondissement (Paris)
* Arrondissement (Lyon)
* Arrondissement (Marseille)

## Referanser


## Eksterne lenker
Enbokstavsord

Et **enbokstavsord** er et svært kort ord som kun består av en enkel bokstav. Anvendelsen av denne tilsynelatende enkle definisjonen er kompleks, på grunn av vanskeligheten med å definere begrepene "ord" og "bokstav". Enbokstavsord har en usikker status i språkteori, ordbøker og sosial bruk.

## Eksempler på enbokstavsord i norsk språk
Eksempler på vanlige norske enbokstavsord er infinitivsmerket *[[Å (bokstav)|å]]* og preposisjonen *[[i]]*. I tillegg til å være et infinitivsmerke kan også bokstaven *å* brukes som et synonym til elv. En *[[Å (elv)|å]]* er gjerne definert som en mindre, smalere elv.

I visse østlandske dialekter er *[[a]]* et synonym (slang) for *hun* eller *henne*. Eksempler på bruken av *a* på tønsbergdialekt er *a' hælæ'kke* (hun orker ikke) og *de' va' bælmange fævvlær på joLe, sier a', før a' kjørær te' nabogarn* (det var kjempemange fugler på jordet, sier hun, før hun kjører til nabogården).

I dialekter fra Trøndelag, Nord-Norge, Sørlandet og Møre og Romsdal blir det personlige pronomenet *jeg* til *[[æ]]*/*[[e]]*/*i*.

I flere norske dialekter er *e* og *æ* synonymer for *er*.

Stedsnavnet *[[Å (Lofoten)|Å]]* i Moskenes kommune i Lofoten er Norges korteste stedsnavn, og består av kun en enkel bokstav.

## Eksempler på enbokstavsord i svensk språk
Et eksempel på et vanlig svensk enbokstavsord er *[[ö]]*, som oversettes til *[[øy]]* på norsk. I tillegg blir også *i* brukt som en vanlig preposisjon i svensk, i likhet med norsk.

*A* er et vanlig svensk synonym (slang) for adverbet *[[ja]]*. Dette blir særlig mye brukt i SMS-er og chattemeldinger (SMS-språk). Når en svenske sender en melding til en annen person som består av en enkel *a*, betyr det at han/hun mener *ja*. Et eksempel: **Person 1:** *Kan jag komma till dig i natt?* **Person 2:** *A*. Her mener person 2 at ja, person 1 kan komme og besøke ham i natt.

## Eksempler på enbokstavsord i andre språk
De vanligste enbokstavsordene i engelsk er pronomenet *I* (stor *i*), som oversettes til *jeg* på norsk, og *a* som kan oversettes til *en*/*et*/*ei* på norsk. I tillegg er *[[u]]* et vanlig synonym (slang) for *you*, særlig mye brukt i SMS-er og chattemeldinger (SMS-språk).

I polsk er preposisjonen *[[z]]*, som oversettes til både *fra* og *med* på norsk, og *i* som oversettes til *og* på norsk, eksempler på svært vanlige enbokstavsord.

## Eksterne lenker
*Artikkel om enbokstavsord på Språkskolen Topp Norsk.
*One-Letter Words.
Maratonsvømming under VM i svømmesport 2025 – 5 km menn

**Maratonsvømming under VM i svømmesport 2025 – 5 km menn** ble avholdt i Sentosa, Singapore 18. juli 2025.

## Kvalifisering
Hvert forbund tilknyttet Det internasjonale svømmeforbundet kunne melde på to utøvere.

## Medaljevinnere

## Resultater
Øvelsen startet klokken 10:00.

## Referanser